POSJETA SUDOVA KOJI SU U PROGRAMU MENTORSTVA OSNOVNOG SUDA U BIJELJINI


	Dana 28.08.2026. godine u Osnovnom sudu u Bijeljini održan je konsultativni sastanak sa mentorisanim sudovima: Osnovnim sudom u Sokocu, Osnovnim sudom u Kozarskoj Dubici i Okružnim privrednim sudom u Istočnom Sarajevu u okviru realizacije projekta Unapređenje efikasnosti sudova i odgovornosti sudija i tužilaca u BiH - treća faza ICEA III.

Sastanak je održan u skladu sa Zaključcima VSTV BIH od juna 2026. godine, a odnosi se na organizovanje jednodnevne studijske posjete predstavnika mentorisanih sudova  mentor sudu. U okviru projekta Unapređenja efikasnosti sudova i odgovornosti sudija i tužilaca u BiH – treća faza (ICEA III projekat), realizuju se aktivnosti u cilju implementacije inoviranog sistema rada u pravosuđu BiH, odnosno reorganizacija poslovnih procesa u suda. 
[bookmark: _GoBack]Ispred Osnovnog suda u Bijeljini, sastanku su prisustvovali predsjednik suda Osman Mujkić, sudija Ljubiša Mićić, sudija Cvijeta Sekulić, tehnički sekretar Branislava Vukovljak, viši asistent Azra Čivić i pripravnica Isidora Marijanović.    
	Ispred Osnovnog suda u Kozarskoj Dubici pristupio je predsjednik suda Dragan Kalaba. Ispred Osnovnog suda u Sokocu pristupili su vršilac dužnosti predsjednika suda Boris Đerić i pripravnica Vedrana Mijanović. Ispred Okružnog privrednog suda u Istočnom Sarajevu pristupili su sudija Lila Mijoković, stručni saradnik Goran Dragaš i pripravnica-volonter Dajana Gagović. 

	Poseban dio studijske posjete bio je praktičnog karaktera, u okviru čega su prisutni predstavnici mentorisanih sudova imali priliku da neposredno vide način rada pripravnika i praktično postupanje u okviru CMS-a, uključujući način evidentiranja i obrade predmeta, kao i drugih aktivnosti koje pripravnici obavljaju u sistemu. 


